

**HRVATSKA TURISTIČKA ZAJEDNICA**

**GLAVNI URED**

**POZIV ZA DOSTAVU PONUDA**

Predmet nabave:

**Organizacija i provođenje edukativnih radionica za javni i privatni turistički sektor na teme:**

* **Koordinacija aktivnosti sustava destinacijskih menadžment organizacija DMO i destinacijskih menadžment kompanija DMK**
* **Razvoj, marketing i provedba destinacijskih proizvoda posebnih oblika turizma – Kulturni turizam**

U Zagrebu, 2. svibnja 2018.

**Organizacijska jedinica ili osoba zadužena za komunikaciju s ponuditeljima:**

Odjel za koordinaciju i nadzor sustava TZ

**Način komunikacije i kontakt podaci:**

e-mail: [jure.galic@htz.hr](mailto:jure.galic@htz.hr) i tel: 01 4699 365

1. **Predmet nabave** (naziv i kratak opis)

Organizacija i provođenje edukativnih radionica za javni i privatni turistički sektor na teme:

* Koordinacija aktivnosti sustava destinacijskih menadžment organizacija DMO i destinacijskih menadžment kompanija DMK
* Razvoj, marketing i provedba destinacijskih proizvoda posebnih oblika turizma – Kulturni turizam

1. **Obvezni sadržaj ponude i potrebne dokumentacije** (čl. 16. Pravilnika o nabavi)

* ispunjeni obrazac ponude koji je prilog ovog Poziva (u izvorniku, potpisano)
* popis svih sastavnih dijelova i/ili priloga ponude
* dokazi sposobnosti
* sve ostalo što je zatraženo Pozivom za dostavu ponuda za nadmetanje
* program edukativnih radionica s opisom sadržajem predavanja i imenima predavača
* životopis svih predavača i moderatora.

Ponuditelj treba:

* ponuditi detaljan i precizan program i sadržaj za svaku radionicu (sva predavanja moraju imati naglasak na usvajanju praktičnih znanja i vještina),
* razraditi raspored radionica prema datumima,
* osigurati prostor održavanja radionica i snositi sve troškove (uključujući najam dvorana, potrebnu tehniku i troškove prevođenja),
* osigurati pravovremenu najavu i promociju edukativnih radionica prema ciljanoj skupini sudionika (javni i privatni turistički sektor),
* ponuditi stručnjake-predavače za svaku tematsku cjelinu opisanu u točki 14. (za navedene radionice potrebno je osigurati tuzemne i inozemne predavače s relevantnim iskustvom),
* snositi sve troškove vezane za predavače i moderatora (honorare, naknade, troškove prijevoza, smještaja i prehrane i sve druge direktne i indirektne troškove),
* voditi evidenciju prisutnosti polaznika na radionici,
* za svaku radionicu provesti anketu i izraditi izvještaj o zadovoljstvu polaznika na temelju provedene ankete polaznika,
* pružati savjetodavnu podršku u realizaciji projekta,
* organizirati i koordinirati sve procese i aktivnosti,
* u obrascu ponude koji je sastavni dio ovog poziva iskazati varijabilne troškove svih radionica ovisno o kapacitetu dvorane u kojoj se radionice održavaju.

1. **Podaci o dokazima sposobnosti** (čl. 12. Pravilnika o nabavi)

* dokaz o pravnom statusu ponuditelja (preslika izvoda iz trgovačkog, obrtnog ili drugog odgovarajućeg registra)
* potvrda nadležne Porezne uprave o nepostojanju duga prema državi (u izvorniku ili ovjerenoj preslici, ne starija od 30 dana od dana podnošenja prijave)
* potvrda kojom se dokazuje da je ponuditelj registriran za obavljanje djelatnosti obrazovanja koja je predmet nabave.

1. **Oblik, način i mjesto dostave ponude** (čl. 17. Pravilnika o nabavi)

Ponude je potrebno dostaviti na adresu: Hrvatska turistička zajednica, Iblerov trg 10/IV, 10000 Zagreb – za natječaj za organizaciju i provođenje edukativnih radionica za javni i privatni turistički sektor ne teme „Koordinacija aktivnosti sustava destinacijskih menadžment organizacija DMO i destinacijskih menadžment kompanija DMK“ i „Razvoj, marketing i provedba destinacijskih proizvoda posebnih oblika turizma – Kulturni turizam“

1. **Rok dostave ponude s pripadajućom dokumentacijom** (čl. 21. Pravilnika o nabavi)

9. svibnja 2018. do 12:00 sati.

1. **Jezik ponude i priložene dokumentacije** (čl. 18. Pravilnika o nabavi)

Hrvatski jezik. Iznimno, životopisi predavača mogu se dostaviti na engleskom jeziku.

1. **Rok valjanosti ponude**

30 dana.

1. **Vrijeme, način i mjesto otvaranja ponuda** (čl. 29. Pravilnika o nabavi)

Nejavno.

1. **Kriteriji za ocjenu ponuda**

Na temelju najniže cijene sukladno obrascu ponude koji je sastavni dio ovog poziva HTZ ćeodlučiti o ponuditeljima (jedan ili više ponuditelja) koje će se u postupku izravnog pregovaranja pozvati da dostave konačnu ponudu.

Naručitelj zadržava bezuvjetno pravo da u postupku izravnog pregovaranja promijeni opseg usluge te da ne prihvati dio ponude ili da sa pojedinim ponuditeljem pregovara samo o jednom dijelu ponude odnosno usluge.

1. **Način obavještavanja o rezultatima poziva**

E-mailom.

1. **Rok, način i uvjet plaćanja**

Plaćanje će se izvršiti po održavanju radionica iz svake tematske cjeline te po ispostavi računa ponuditelja u zakonskom roku.

1. **Rokovi isporuke roba/usluga, odnosno završetka radova i/ili duljina trajanja ugovora**

Ugovor se sklapa do izvršenja ugovornih obaveza, a najdulje do 31.03.2019.

1. **Mjesto isporuke robe, pružanja usluga ili izvođenja radova**

Za radionice na temu „Koordinacija aktivnosti sustava destinacijskih menadžment organizacija DMO i destinacijskih menadžment kompanija DMK“: Na području 10 turističkih klastera Hrvatske što podrazumijeva Grad Zagreb za područje grada Zagreba, klaster Središnja Hrvatska za područje Bjelovarsko-bilogorske, Koprivničko-križevačke, Krapinsko-zagorske, Međimurske, Sisačko-moslavačke, Varaždinske i Zagrebačke županije, klaster Slavonija za područje Brodsko-posavske, Osječko-baranjske, Vukovarsko-srijemske, Požeško-slavonske i Virovitičko-podravske županije, klaster Istra za područje Istarske županije, klaster Kvarner za područje Primorsko-goranske županije, klaster Lika-Karlovac za područje Karlovačke i Ličko-senjske županije, klaster Dalmacija-Zadar za područje Zadarske županije, klaster Dalmacija-Šibenik za područje Šibensko-kninske županije, klaster Split za područje Splitsko-dalmatinske županije i klaster Dubrovnik za područje Dubrovačko-neretvanske županije.

Za radionice na temu: „Razvoj, marketing i provedba destinacijskih proizvoda posebnih oblika turizma – Kulturni turizam“: Zagreb i Split

1. **Tehničke specifikacije (opis) predmeta nabave**

**„Koordinacija aktivnosti sustava destinacijskih menadžment organizacija DMO i destinacijskih menadžment kompanija DMK“** :

Program radionica: identifikacija stanja i glavnih izazova u komercijalizaciji složenih turističkih proizvoda za tržište posebnih interesa, stanja i glavnih izazova u suradnji i komunikaciji sustava turističkih zajednica s postojećim DMK i/ili potencijalnim DMK i dugoročnih obrazovnih potreba i odabira prioriteta u nastavku edukativnih aktivnosti u okviru razvoja DMK kao i analiza do sada provedenih aktivnosti u okviru projekta DMK.

Vrijeme održavanja radionica: pred i post turistička sezona 2018./2019. najdulje do 31.03.2019.

Mjesto održavanja radionica: na području svih 10 turističkih klastera Hrvatske u prostorima koji zadovoljavaju zahtjeve održavanja radionica.

Trajanje radionica: jednodnevne radionice od dva bloka po 90 minuta.

**„Razvoj, marketing i provedba destinacijskih proizvoda posebnih oblika turizma – Kulturni turizam“**

Program radionica: prezentacija i približavanje efikasne metodologije razvoja kulturnog turizma uz prezentaciju primjera dobre i uspješne prakse u zemlji i inozemstvu u smislu dostupnosti i valoriziranja kulturne baštine kao potencijala turističkog razvoja.

Vrijeme održavanja radionica: pred i post turistička sezona 2018./2019. najdulje do 31.03.2019.

Mjesto održavanja radionica: Zagreb i Split u prostorima koji zadovoljavaju zahtjeve održavanja radionica.

Trajanje radionica: jednodnevne radionice od dva bloka po 90 minuta.

***Napomena:***

HTZ nije dužan odabrati ponudu te je ovlašten u bilo kojoj fazi postupka odustati od daljeg provođenja nadmetanja ili prihvata bilo koje ponude, sve do trenutka sklapanja ugovora s odabranim ponuditeljem, bez prava bilo kojeg ponuditelja na naknadu bilo kakve štete koja mu zbog tog razloga nastane ili može nastati.

Ponuditelji čija ponuda nije odabrana, odnosno koji nisu pozvani u drugu fazu postupka, nemaju pravo žalbe niti pravo na naknadu bilo kojih troškova vezanih uz ovaj postupak.

**OBRAZAC PONUDE**

|  |  |
| --- | --- |
| **NAZIV PONUDITELJA** |  |
| **ADRESA PONUDITELJA** |  |
| **OIB PONUDITELJA** |  |
| **E-MAIL PONUDITELJA** |  |
| **ROK VALJANOSTI PONUDE** |  |

|  |  |  |
| --- | --- | --- |
|  | **TROŠAK bez PDV-a** | **TROŠAK S PDV-om** |
| **TROŠAK ODRŽAVANJA 30 RADIONICA U 10 KLASTERA NA TEMU „Koordinacija aktivnosti sustava destinacijskih menadžment organizacija DMO i destinacijskih menadžment kompanija DMK“ s najmom dvorane kapaciteta do 50 sudionika radionice** |  |  |
| **TROŠAK ODRŽAVANJA 4 RADIONICE U ZAGREBU I SPLITU NA TEMU „Razvoj, marketing i provedba destinacijskih proizvoda posebnih oblika turizma – Kulturni turizam“ s najmom dvorane kapaciteta do 50 sudionika radionice** |  |  |
| **UKUPAN TROŠAK ODRŽAVANJA SVIH RADIONICA** |  |  |

|  |  |  |
| --- | --- | --- |
|  | **TROŠAK bez PDV-a** | **TROŠAK S PDV-om** |
| **TROŠAK ODRŽAVANJA 30 RADIONICA U 10 KLASTERA NA TEMU „Koordinacija aktivnosti sustava destinacijskih menadžment organizacija DMO i destinacijskih menadžment kompanija DMK“ s najmom dvorane kapaciteta preko 50 sudionika radionice** |  |  |
| **TROŠAK ODRŽAVANJA 4 RADIONICE U ZAGREBU I SPLITU NA TEMU „Razvoj, marketing i provedba destinacijskih proizvoda posebnih oblika turizma – Kulturni turizam“ s najmom dvorane kapaciteta preko 50 sudionika radionice** |  |  |
| **UKUPAN TROŠAK ODRŽAVANJA SVIH RADIONICA** |  |  |

\*troškovi trebaju uključivati sve troškove sukladno specifikaciji iz točke 14. ovog Poziva

NAPOMENA: uz ovaj obrazac Ponuditelj je dužan dostaviti i:

1. dokaz o pravnom statusu ponuditelja (preslika izvoda iz trgovačkog, obrtnog ili drugog odgovarajućeg registra)
2. potvrda nadležne Porezne uprave o nepostojanju duga prema državi (u izvorniku ili ovjerenoj preslici, ne starija od 30 dana od dana podnošenja prijave)
3. program edukativnih radionica sa sadržajem predavanja i imenima predavača
4. životopis svih predavača i moderatora

**Datum i mjesto: Potpis i pečat ponuditelja:**